James Boswell
James Boswell, 9de Laird van Auchinleck (Edinburgh, 29 oktober 1740 - Londen, 19 maaie 1795) wie in Skotsk abbekaat en skriuwer fan reisferhalen en deiboeken, dy't no lykwols fral noch bekend is fan syn biografy en masterwurk The Life of Samuel Johnson.

Biografy
Boswell wie dde âldste soan fan abbekaat en lettere rjochter Alexander Boswell, Lord Auchinleck, en urf letter syn heite Auchinleck House ûnder Ochiltree yn Ayrshire. Hy krige ûnderrjocht fan in privee-learaar. 
Hy studearre yn Edinboarch (oant yn 1753, Glasgow (ûnder oaren by Adam Smith)  en Utert. (Syn oerbeppe wie in suster fan Cornelis van Aerssen van Sommelsdijck). As studint ferdjippe er him yn it teaterlibben, froulju, it leger en religy. Al mei jonge jierren skreau er gedichten en toanielstikken. Yn Londen krige er yn maaie 1763 kunde oan de skriuwer Samuel Johnson; rillegau waarden it goede freonen. Under syn stúdzje rjochten oan de Universiteit fan Utert, yn 1763-1764, moete er Belle van Zuylen faak en rekke fereale op har. Boswell makke yn 1764 syn Grand Tour; hy reizge nei Dútslân, Switserlân, Itaalje, Frankryk en moete dêr Voltaire, Jean-Jacques Rousseau, John Wilkes en Pasquale Paoli, de heit fan it nasjonalisme op Korsika. Boswell beskriuwt it eilân as in natuerlik paradys, en Paoli yn syn striid tsjin tiranny as in mytyske held. Ek letter stipe er de frijheidsstriid fan de Korsikanen, bygelyks yn 1768 by de Frânske ynfal fan it eilân.

Beselskippe fan de frou fan Rousseau reizge er yn 1766 werom nei Ingelân en waard abbekaat yn Edinboarch. Yn dy tiid gie er gereldwei nei Londen om dêr diel te nimmen oan it literêre libben om Samuel Johnson hinne. Yn Edinboarch wie er befreone mei David Hume. Twa jier letter waard it boek An Account of Corsica publisearre wat ferneamd makke. Yn 1769 boaske er oan syn nicht Margaret Montgomery by wa't er fjouwer soannen en trije dochters krige. Yn 1773 makke er de ferneamde reis nei de Hebriden mei Dr. Johnson, dy't er beskreaun hat yn Journal of a Tour to the Hebrides (1785). Yn 1782 stoar syn heit en waard er de 9e Laird of Auchinleck. Nei it ferstjerren fan Samuel Johnson yn 1784 ferfear er nei Londen, mar hie dêr net folle súkses as abbekaat. Ek syn stribjen nei in sit yn it parlemint, it Legerhûs, rûn op 'e non meidat syn kandidatuer te min stipe krige.

Nei de dea fan syn frou oan tuberkuloaze yn 1789 rekke er oan de drank. Troch jildkrapte twong - hy hie in twadde hûs yn Londen, in sosjaal libben yn clubs, djoere opfieding fan syn bern, gokken - skreau er yn 1791 syn masterwurk, de biografy The Life of Samuel Johnson. Hy waard dat jier ek sekretaris fan de Royal Academy, in earepost, dy't him by steat stelde syn sosjale libben fuort te setten.

Wurken 
In kar:
 Dorando, a Spanish Tale (1767, anonym)
 An account of Corsica (1768)
 The Hypochondriack (1777-1783, alle moannen yn it The London Magazine)
 A Journal of a Tour to the Hebrides (1773)
 The Life of Samuel Johnson (1791, fannijs printe yn Everyman's Library)
 No Abolition of Slavery (1791) (gedicht)

 Publisearre deiboeken 

 London Journal/Boswell's London Journal, 1762-1763 Boswell in Holland, 1763-1764, including his correspondence with  Belle de Zuylen (ZeÌlide) Boswell on the Grand Tour: Germany and Switzerland, 1764 Boswell on the Grand Tour: Italy, Corsica, and France, 1765-1766 Boswell in Search of a Wife, 1766-1769 Boswell for the Defence, 1769-1774 Boswell: the Ominous Years, 1774-1776 Boswell in Extremes, 1776-1778 Boswell: Laird of Auchinleck 1778-1782 Boswell, the Applause of the Jury, 1782-1785 Boswell, the English Experiment, 1785-1789 Boswell: The Great Biographer, 1789-1795''

Keppeling om utens 
James Boswell - gids 
Boeken fan Boswell by Projekt Gutenberg
Portretten fan Boswell yn de National Portrait Gallery, London

Skotsk abbekaat
Skotsk publisist
Skotsk deiboekskriuwer
Skotsk frijmitselder
Persoan berne yn 1740
Persoan stoarn yn 1795